Boko Haram med ny video av kidnappede jenter
På videoen hevder den nigerianske islamistgruppen Boko Haram at de viser de kidnappede skolejentene fra byen Chibok i Nigeria . Det melder BBC Rundt 50 jenter iført hodeplagg skal kunne sees på videoen, og de står bak en militant representant fra Boko Haram. Representanten forlanger at deres krigere blir løslatt i bytte mot at jentene skal bli frigjort. Islamistgruppen bortførte 276 jenter fra en skole i Chibok i Nigeria i 2014, og det er antatt at 219 fremdeles er i fangenskap. Nyhetsbyrået AFP melder at Nigerianske myndigheter opplyser at de har vært i kontakt med Boko Haram etter videoen.En av jentene snakker på videoen, ifølge New York times. Hun forteller at 40 av jentene har blitt giftet bort til ekstrimister. Videoen ble først publisert på Twitter av en nigeriansk journalist, Ahmad Salkida. Bakgrunn: Her er de kidnappede jentene Videoen er tredje i rekken som skal vise jentene, som ble kidnappet 14 april 2014. Ifølge nyhetsbyrået AP hevder Boko Haram at noen av jentene er blitt drept i et bombeangrep i Nigeria. 57 av dem klarte å rømme i timene etter bortføringen. Skjebnen for de 219 øvrige har siden vært uviss, men det foreligger opplysninger om at seks skal være funnet døde.
Boko Haram har lagt ut en ny video på internett som angivelig viser jenter som ble bortført av gruppen i den nigerianske byen Chibok i 2014